El Departament d'Agricultura, Ramaderia, Pesca, Alimentació i Medi Natural (DAAM) considera convenient fomentar les inversions necessàries per al compliment de les normes mínimes de benestar animal, així com la consecució dels objectius establerts a l'article 4.3 del Reglament (CE) núm. 1857/2006, de la Comissió, de 15 de desembre, sobre l'aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció agrícola, i pel qual es modifica el Reglament (CE) núm. 70/2001, que són la reducció dels costos de producció, la millora i la reorientació de la producció, la millora de la qualitat i la preservació i millora de l'entorn natural o de les condicions d'higiene o benestar animal.
Així mateix, l'article 4.5 de l'esmentat Reglament (CE) 1857/2006, de la Comissió, estableix que es poden concedir ajuts que permetin al beneficiari el compliment de normes mínimes de recent introducció sobre el medi ambient, higiene i benestar animal.
D'acord amb el Reglament 73/2009, del Consell, de 19 de gener de 2009, pel qual s'estableixen disposicions comuns aplicables als règims d'ajuts directes als agricultors, en el marc de la política agrícola comuna, la condicionalitat és el conjunt de requisits legals de gestió (directives i reglaments) en matèria de salut pública, zoosanitat, fitosanitat, medi ambient i benestar animal i les bones condicions agràries i mediambientals que han de complir els agricultors i/o ramaders.
A nivell de benestar animal, els requisits legals de gestió d'obligat compliment són: la Directiva 2008/120/CE, relativa a les normes mínimes per a la protecció dels porcs, la Directiva 1999/74/CE, per la que s'estableixen les normes mínimes de protecció de les gallines ponedores i la Directiva 98/58/CE, relativa a la protecció dels animals en explotacions ramaderes.
Pel que fa a l'avicultura de posta, a partir del 1 de gener de 2012 es prohibeix l'ús de gàbies no condicionades, d'acord amb el que s'estableix al Reial decret 3/2002, d'11 de gener, pel qual s'estableixen les normes mínimes de protecció de les gallines ponedores.
Pel que fa a les explotacions porcines, a partir del 1 de gener de 2013 s'han d'haver adaptat als requisits que marca el Reial decret 1135/2002, de 31 d'octubre, relatiu a les normes mínimes per a la protecció dels porcs.
Aquests ajuts s'ajusten al contingut de les directrius comunitàries sobre ajuts estatals al sector agrari i forestal 2007-2013 (2006/C 319/01), l'apartat 15 de les quals estableix que per ser considerats compatibles amb el mercat comú els ajuts han de constituir un factor d'incentivació a la persona beneficiària, i també respecten les limitacions establertes a l'apartat IV.A.1 i s'adapten al que disposa l'apartat IV.A.2 de les esmentades directrius.
Aquests ajuts estan sotmesos al Reglament (CE) núm. 1857/2006, de la Comissió, de 15 de desembre, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció agrícola i que modifica el Reglamento (CE) núm. 70/2001 (DOUE L-358, de 16.12.2006).
Per aquest motiu, s'ha comunicat a la Comissió Europea aquest règim d'ajuts, d'acord amb el que preveu l'article 20.1 de l'esmentat Reglament de la Comissió, i li ha estat assignat el número d'ajut XA-103/2010.
Així mateix, es pretén que la finalitat dels préstecs tingui caràcter d'inversió per a les explotacions considerades microempreses, petites i mitjanes empreses (pime), d'acord amb la definició establerta al Reglament (CE) núm. 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú, en aplicació dels articles 87 i 88 del Tractat CE.
Per tot això, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Aprovar les bases reguladores dels ajuts consistents en una línia de préstecs destinats a auxiliar les inversions necessàries pel compliment de les normes mínimes, de recent introducció, en matèria de benestar animal, les quals es publiquen a l'annex 1 d'aquesta Ordre, i la subvenció del 100% dels interessos corresponents.
S'entendrà com a normes de recent introducció, les que es defineixen en l'article 2.10 del Reglament 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001/CE.
2.1 Convocar els ajuts consistents en una línia de préstecs per a l'any 2011, d'acord amb les bases reguladores que s'aproven a l'article 1.
2.2 El termini per a la presentació de les sol·licituds serà d'un mes a comptar des de l'endemà de la publicació d'aquesta Ordre al DOGC.
2.3 El finançament dels préstecs que s'estableixen en aquesta Ordre anirà a càrrec de la partida pressupostària AG02D/830000200/5620/0000 dels pressupostos del DAAM per a l'any 2011, per un import màxim de 10.000.000,00 d'euros.
La concessió de l'ajut resta condicionada a la signatura del corresponent conveni entre el DAAM i l'Institut Català del Crèdit Agrari (ICCA), que és l'organisme encarregat de la formalització i la gestió dels préstecs regulats en aquesta Ordre.
2.4 L'òrgan competent per a la instrucció dels expedients serà el Servei d'Ajuts a les Estructures Agràries i Agroalimentàries.
2.5 L'òrgan competent per dictar la resolució corresponent serà la persona titular de la Direcció General de Desenvolupament Rural.
2.6 Es crea una Comissió de valoració de les sol·licituds presentades, que estarà constituïda pel subdirector o subdirectora general d'Estratègia Rural, el subdirector o subdirectora general de Ramaderia i el/la cap del Servei de Producció Ramadera.
2.7 El termini màxim per emetre i notificar la resolució per escrit serà de tres mesos, comptat a partir de la data en què finalitza el termini de presentació de sol·licituds.
Si en aquest termini no s'hagués dictat resolució expressa, s'entendrà que la sol·licitud ha estat desestimada per silenci administratiu.
2.8 Contra la resolució del director o directora general de Desenvolupament Rural, que posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu es podrà interposar recurs d'alçada davant del conseller o la consellera d'Agricultura, Ramaderia, Pesca, Alimentació i Medi Natural en el termini de tres mesos a partir de la data en què s'exhaureix el termini per resoldre i notificar, tal com estableix l'apartat anterior.
2.9 Els ajuts concedits a les persones físiques per import superior a 3.000,00 euros i els ajuts concedits a persones es faran públics al web http://www.gencat.cat/daam/ajuts, fent ús dels mitjans electrònics establerts.
Els ajuts que superin els 3.000,00 euros es publicaran, a més, al Diari Oficial de la Generalitat de Catalunya (DOGC).
Aquests ajuts es regeixen pel que disposa el Reglament (CE) núm. 1857/2006, de la Comissió, de 15 de desembre, sobre l'aplicació dels articles 87 i 88 del Tractat CE als ajuts estatals a les petites i mitjanes empreses dedicades a la producció agrícola i pel qual es modifica el Reglament (CE) núm. 70/2001 (DOUE L 358, de 16.12.2006), i per tant la Comissió europea pot emetre una decisió per la qual tant les bases reguladores i la convocatòria, com les resolucions de concessió, es poden veure modificades, si s'escau, per adaptar-les als termes del pronunciament esmentat.
1.1 Establir una línia d'ajuts en forma de préstecs per fomentar inversions en explotacions agràries necessàries per al compliment de les normes mínimes, de recent introducció, en matèria de benestar animal.
1.2 Als efectes de l'aplicació d'aquesta línia d'ajuts en forma de préstecs, únicament es finançaran les inversions que es realitzin en explotacions agràries de l'àmbit territorial de Catalunya, per tal d'adequar-se a la normativa, de recent introducció, en matèria de benestar animal, inversions que es detallen a continuació:
1.2.1 Gàbies condicionades per a les gallines ponedores que hauran de complir el que estableix l'article 6 de la Directiva 199/74/CE del Consell, de 19 de juliol de 1999, per la qual s'estableixen les normes mínimes de protecció de les gallines ponedores.
1.2.2 Adaptació dels espais per a truja o truja jove, segons s'estableix als articles 3.1.b) i 3.4 de la Directiva 2008/120/CE del Consell, de 18 de desembre de 2008, relativa a les normes mínimes per a la protecció dels porcs.
1.2.3 Adaptació de la superfície del terra en les explotacions porcines per tal que s'ajustin als requisits que estableix l'article 3.2 de la Directiva 2008/120/CE del Consell, de 18 de desembre de 2008, relativa a les normes mínimes per a la protecció dels porcs.
1.2.4 Altres inversions que sigui necessari realitzar en les explotacions ramaderes per tal d'adaptar-se a la normativa mínima de recent introducció en matèria de benestar animal, que es publiqui fins a la data del termini de presentació de sol·licituds.
1.3 En cap cas són objecte de préstec les actuacions iniciades amb anterioritat a la data de la sol·licitud d'ajut, o les que suposin una simple actuació substitutiva o de reposició d'altres existents, d'acord amb el que s'estableix a l'article 4.7.d) del Reglament CE núm. 1857/2006, de la Comissió, de 15 de desembre de 2006.
1.4 Tampoc es finançaran inversions que vulnerin qualsevol de les prohibicions o restriccions imposades als reglaments del Consell pels quals s'estableixin organitzacions comunes de mercat, fins i tot quan aquestes prohibicions i restriccions es refereixin únicament a l'ajut comunitari.
Podran ser beneficiàries d'aquestes subvencions les persones físiques i jurídiques, titulars d'explotacions agràries, ubicades en l'àmbit de Catalunya, que reuneixin els requisits següents:
a) Tenir la condició de microempresa, petita i mitjana empresa (pime) d'acord amb la definició establerta a l'annex I del Reglament (CE) núm. 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú en aplicació dels articles 87 i 88 del Tractat CE (Reglament general d'exempció per categories) (DOUE núm. 30, de 31.1.2009).
b) En cas d'una persona física, estar donada d'alta al sistema especial per a treballadors per compte propi agrari del règim especial de treballadors autònoms.
c) Complir les normes mínimes en matèria de medi ambient, higiene i benestar dels animals, d'acord amb el Reglament (CE) núm. 73/2009, del Consell, de 19 de gener, pel qual s'estableixen disposicions comunes aplicables als règims d'ajuts directes als agricultors en el marc de la política agrícola comuna i s'instauren determinats règims d'ajut als agricultors i pel qual es modifiquen els Reglaments (CE) núm. 1290/2005, (CE) núm. 247/2006, (CE) núm. 378/2007 i es deroga el Reglament (CE) núm. 1782/2003 (DOUE núm. 30, de 31.1.2009).
d) En el cas dels establiments de gallines ponedores, s'han d'haver creat abans del dia 1 de gener de 2003, tenir una capacitat de més de 350 gallines ponedores així com no dedicar-se a la cria de gallines ponedores reproductores.
A excepció que les explotacions creades amb posterioritat al 1 de gener de 2003, les de capacitat de menys de 350 gallines i les de gallines ponedores reproductores es trobin afectades per noves normatives de recent introducció en matèria de benestar animal que es puguin publicar fins al termini de la presentació de les sol·licituds.
e) En el cas d'explotacions porcines, s'han d'haver creat abans del dia 1 de gener de 2003.
A excepció que les explotacions creades amb posterioritat al dia 1 de gener de 2003 es trobin afectades per noves normatives de recent introducció en matèria de benestar animal que es puguin publicar fins al termini de la presentació de les sol·licituds.
f) Per a la resta de les explotacions ramaderes, ser titular d'una explotació agrària que es veu afectada per normativa de recent introducció en matèria de benestar animal fins al termini de la presentació de les sol·licituds.
f) No trobar-se en situació de crisi d'acord amb la definició recollida a l'apartat 7, de l'article 1 del Reglament (CE) núm. 800/2008, de la Comissió, de 6 d'agost.
g) No estar pendent d'una ordre de recuperació arran una decisió prèvia de la Comissió que hagi declarat un ajut il·legal i incompatible amb el mercat comú.
h) No incórrer en cap dels supòsits de l'article 13 de la Llei 38/2003, de 17 de novembre, general de subvencions, ni de l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
3.1 L'ajut consisteix en una línia de préstecs per les despeses ocasionades pel compliment de les normes mínimes de recent introducció en matèria de benestar animal, de tal manera que es subvencionaran els interessos del préstec que atorgui el DAAM per les despeses ocasionades, sempre que no superin les intensitats previstes a l'article 4.2 del Reglament (CE) 1857/2006, de la comissió, de 15 de desembre, sobre aplicació dels articles 87 i 88 del Tractat als ajuts estatals per a petites i mitjanes empreses dedicades a la producció agrícola i que modifica el Reglament (CE) 70/2001 (DOUE L-358, de 16.12.2006).
3.2 La inversió auxiliable es calcularà en base als mòduls següents:
3.2.1 Per a l'adaptació d'explotacions de truges i cicle tancat:
a) les primeres 500 truges s'aplicarà el mòdul de 250,00 euros per truja.
b) de 501 a 1.000 truges s'aplicarà el mòdul de 175,00 euros per truja.
c) a partir de les 1.001 truges s'aplicarà el mòdul de 100,00 euros per truja.
3.2.2 Per a l'adaptació dels establiments per gallines ponedores el mòdul serà de 16,00 euros per gallina.
3.2.3 Per a la resta d'explotacions ramaderes que es puguin veure afectades per normativa de recent introducció, el càlcul de la inversió auxiliable es basarà en les factures proforma de la inversió a realitzar.
3.3 La quantia màxima destinada a aquesta línia de préstecs i l'aplicació pressupostària a la qual s'ha d'imputar és la que es detalla a l'article 2.3 d'aquesta Ordre.
3.4 La quantia màxima del préstec atorgat serà de fins al 100% de la inversió auxiliable, del qual se'n bonificarà el 100% dels interessos, amb una inversió màxima de 360.000,00 euros per beneficiari/ària i any en el cas del bestiar porcí, i de 750.000,00 euros per beneficiari/ària i any en el cas del bestiar avícola.
3.5 L'import màxim de l'ajut concedit a la persona beneficiària no podrà ser superior a 400.000,00 euros durant un període de tres exercicis fiscals.
Aquest import podrà ascendir a 500.000,00 euros si la inversió que du a terme la persona beneficiària s'efectua en una explotació agrària situada en una zona desfavorida o en una de les zones indicades a l'article 36.a) incisos i), ii) o iii) del Reglament (CE) núm. 1698/2005, del Consell, de 20 de setembre de 2005, relatiu a l'ajut al Desenvolupament Rural a través del Fons Europeu Agrícola de Desenvolupament Rural (FEADER).
A efectes d'aquestes bases reguladores, es descomptaran del límit màxim d'ajut a concedir els imports percebuts per la persona beneficiària durant els tres darrers exercicis fiscals, que estiguin subjectes a l'article 4 del Reglament (CE) núm. 1857/2006, de la Comissió, de 15 de desembre de 2006.
3.6 La bonificació dels interessos constitueix la forma de l'ajut objecte d'aquestes bases reguladores.
Aquest es determinarà calculant l'equivalent de subvenció bruta segons preveu la normativa comunitària a la Comunicació de la Comissió relativa a la revisió del mètode de fixació dels tipus de referència i actualització (DOUE C 14, de 19.1.08).
La intensitat bruta de l'ajut, és a dir, sense descomptar els impostos, no podrà superar el 75% de les inversions subvencionables en les zones desfavorides o en una de les zones indicades a l'article 36.a) incisos i), ii) o iii) del Reglament (CE) núm. 1698/2005, ni el 60% en la resta de zones, d'acord amb el que s'estableix a l'article 4.2a) i b), del Reglament (CE) núm. 1857/2006, de la Comissió, de 15 de desembre de 2006.
3.7 La persona beneficiària haurà de retornar, únicament i de manera íntegra, l'import prestat, sense interessos, en quotes mensuals, durant un període de:
7 anys de termini de préstec amb 1 de carència d'amortització, inclòs en el termini, o bé,
10 anys de termini de préstec amb 2 de carència d'amortització, inclosos en el termini, sempre i quan l'import del préstec sigui superior a 60.000,00 euros.
La persona beneficiària podrà retornar anticipadament l'import pendent i cancel·lar totalment o parcialment el préstec.
3.8 Les persones beneficiàries dels préstecs hauran de presentar, obligatòriament, un aval d'una entitat bancària, d'una societat de garantia recíproca o de SAECA (Sociedad Estatal de Caución Agraria), que garanteixi el retorn del préstec a l'Institut Català del Crèdit Agrari (ICCA) amb les condicions que aquest pugui establir.
—4 Criteris d'atribució i prioritats
4.1 L'import total dels préstecs aprovats no podrà superar la quantia màxima prevista a la convocatòria.
En cas que es doni aquest supòsit, les sol·licituds s'atendran d'acord amb les prioritats que s'estableixen a continuació:
1r) Les inversions necessàries per adequar les explotacions avícoles de gallines ponedores a la normativa en matèria de benestar animal de recent introducció.
2n) Les inversions necessàries per adequar les explotacions de truges i cicle tancat a la normativa en matèria de benestar animal de recent introducció.
3r) La resta de les explotacions agràries que s'hagin d'adequar a normativa en matèria de benestar animal de recent introducció.
4.2 En cas de manca de disponibilitat pressupostària en alguna de les prioritats de l'apartat 4.1 anterior, es podrà reduir proporcionalment la quantia de l'ajut, d'acord amb el pressupost disponible.
—5 Concurrència amb altres ajuts
Els ajuts que estableix aquesta Ordre són incompatibles amb qualsevol altre ajut públic concedit amb les mateixes finalitats, amb independència de la procedència dels fons amb que es financin.
6.1 Les sol·licituds d'ajut es presentaran en imprès normalitzat, que es podrà obtenir a qualsevol de les dependències del DAAM o al web http://www.gencat.cat/daam/ajuts, s'adreçaran a la Direcció General de Desenvolupament Rural i es presentaran a les oficines comarcals o als serveis territorials del DAAM, preferentment, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, de 3 d'agost, en el termini màxim que es determina a la convocatòria.
6.2 Amb les sol·licituds s'adjuntarà la documentació justificativa del compliment dels requisits que preveuen aquestes bases reguladores i que es relacionen a continuació.
No caldrà presentar la documentació que ja s'hagi aportat anteriorment al DAAM i de la qual no hagin variat les dades i continuïn vigents.
En aquest cas, quan s'iniciï el procediment administratiu en una oficina del DAAM diferent a aquella en què es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar:
a) Verificació de les dades d'identitat de la persona sol·licitant o de qui la representi si s'autoritza al DAAM a obtenir aquesta informació, segons allò establert al punt 6.4 d'aquestes bases reguladores.
En cas contrari haurà d'aportar fotocòpia del DNI/NIF/NIE.
b) Estatuts o escriptura de constitució de l'entitat o empresa degudament inscrits, si escau.
Les entitats a les quals fa referència l'apartat 2 d'aquestes bases reguladores hauran de presentar, si escau, un certificat actualitzat de la inscripció al registre corresponent.
En cas que sigui un registre gestionat pel DAAM, no caldrà aportar aquest certificat.
Si aquesta documentació està disponible al Registre d'entitats jurídiques, el DAAM ho verificarà d'ofici.
c) Memòria detallada de l'actuació a realitzar, amb el pressupost total previst així com factures proforma i, si s'escau, plans i croquis detallats.
d) En cas de persones jurídiques, certificat de l'acte segons el qual s'ha pres l'acord de fer la millora, sol·licitar l'ajuda a l'Administració i autoritzar la persona representant.
e) En cas que la despesa subvencionable superi la quantia de 30.000,00 euros de cost per execució d'obra, o de 12.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona beneficiària ha de presentar tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, excepte que per les característiques especials de les despeses subvencionables no hi hagi al mercat un nombre suficient d'entitats que el subministrin o prestin.
En cas que no es triï l'oferta més econòmica o que al mercat no hi hagi un nombre suficient de proveïdors, cal presentar una memòria explicativa que ho justifiqui.
f) Documentació acreditativa del compliment de les normes mínimes mediambientals, d'higiene i benestar animal, mitjançant la presentació de l'autorització, llicència o comunicació ambiental, el pla de dejeccions ramaderes i el llibre de gestió de dejeccions ramaderes, si escau, o el pla i el llibre de gestió de fertilitzants nitrogenats, si escau.
6.3 L'imprès de sol·licitud inclourà les declaracions responsables que es relacionen a continuació, i que la persona beneficiària haurà de ratificar mitjançant la signatura de la sol·licitud.
a) No estar sotmès a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions ni l'article 99 del Decret legislatiu 3/2002 pel qual s'aprova el Text refós de la Llei de finances públiques de Catalunya.
b) S'hauran de fer constar altres ajuts a la inversió en explotacions agràries concedits a la persona beneficiària durant els tres darrers anys, que estiguin subjectes a l'article 4 del Reglament (CE) núm. 1857/2006, de la Comissió, de 15 de desembre de 2006.
c) El compliment de la quota de reserva per a la integració social del personal discapacitat, que estableix la legislació vigent, si escau.
d) Que el compte corrent on s'ha d'ingressar l'import del préstec, que figura a la sol·licitud, pertany a la persona beneficiària de l'ajut.
e) Que l'empresa sol·licitant té la condició de microempresa, petita i mitjana empresa (pime) d'acord amb la definició establerta a l'annex I del Reglament (CE) 800/2008, de la Comissió, de 6 d'agost.
Així mateix, que l'empresa no es troba en situació de crisi d'acord amb la definició inclosa a l'article 1.7 de l'esmentat Reglament.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
g) En el cas d'entitats, declaració responsable del compliment del que estableix l'article 92.2.i) del Decret legislatiu 3/2002, de 24 de desembre, respecte de les remuneracions que percep el personal directiu de l'entitat subvencionada.
h) L'imprès de sol·licitud també inclourà els compromisos i les obligacions que ha de complir la persona beneficiària, establerts a l'apartat 7 d'aquestes bases.
i) No haver rebut ajuts que hagin estat declarats il·legals o incompatibles per la Comissió Europea, o en el seu cas, si havent rebut aquest ajuts, han procedit al seu reemborsament o pagament en un compte bancari bloquejat.
6.4 La presentació de l'ajut per part de la persona interessada comportarà l'autorització al DAAM per a obtenir els certificats o verificar les dades necessàries per a la tramitació de l'ajut a emetre per altres departaments, administracions o entitats públiques.
—7 Compromisos de les persones beneficiàries
Les persones beneficiàries han de complir les obligacions i els compromisos que es relacionen a continuació els quals s'han d'acceptar expressament mitjançant la sol·licitud:
7.1 No haver realitzat la inversió susceptible de ser subvencionada abans de la sol·licitud.
7.2 Estar al corrent de les obligacions tributàries amb l'Agència Estatal d'Administració Tributària i socials amb la Seguretat Social, així com no tenir deutes de cap tipus amb la Generalitat de Catalunya.
7.3 Facilitar tota la informació que els requereixi el DAAM, la Intervenció General de la Generalitat de Catalunya, la Sindicatura de Comptes o altres òrgans competents, així como sotmetre's a les actuacions de control corresponents, d'acord amb el que estableixen el Decret legislatiu 3/2002, de 24 de desembre, i la Llei 38/2003, general de subvencions.
7.4 Les persones beneficiàries dels ajuts adquireixen el compromís de mantenir les condicions per les quals es va concedir aquest ajut, durant cinc anys a partir de la data de la resolució de concessió.
7.5 L'incompliment del compromís anterior adquirit amb la concessió de l'ajut pot comportar deixar-lo sense efecte i el reintegrament de les quantitats percebudes, a excepció dels casos de força major.
—8 Tramitació i resolució d'autorització del préstec
8.1 El procediment d'autorització de concessió del préstec serà el de concurrència competitiva.
8.2 L'Institut Català del Crèdit Agrari (ICCA) serà l'organisme encarregat de formalitzar i gestionar els préstecs, d'acord amb les condicions relatives a la col·laboració entre aquest organisme i el DAAM recollides en el conveni de col·laboració signat entre ambdós organismes.
8.3 El DAAM rebrà les sol·licituds de préstec i, mitjançant l'òrgan instructor, comprovarà que aquestes reuneixin els requisits establerts.
8.4 La Comissió de valoració que s'estableix a la convocatòria, per tal d'elaborar el seu informe, valorarà les sol·licituds i a aquest efecte podrà sol·licitar els informes que estimi necessaris.
8.5 A la vista de la documentació presentada i de l'informe de la Comissió de valoració, l'òrgan instructor elevarà la proposta de resolució corresponent al director o la directora general competent, per tal que dicti la resolució sobre la concessió o no del préstec.
8.6 Les resolucions d'autorització de concessió dels préstecs es notificaran a les persones beneficiàries d'acord amb l'article 2.7 de l'Ordre, i es comunicaran, juntament amb les dades necessàries, a l'Institut Català del Crèdit Agrari per tal que iniciï el procés de formalització del préstec abans del 31 d'octubre de 2011.
La formalització dels préstecs quedarà condicionada a què l'Institut Català del Crèdit Agrari comprovi que compleixen els requisits dins del seu àmbit competencial.
8.7 A les resolucions hi figuraran, com a mínim, les condicions que haurà de complir la persona beneficiària, l'import màxim del préstec concedit, explicant que no hi haurà cap interès aplicable, el termini de reintegrament, l'equivalent de subvenció brut o import de l'ajut atorgat, el termini d'execució de les actuacions, el termini màxim d'aportació de l'aval i la naturalesa d'ajut d'estat del préstec, acollit a l'article 4 del Reglament (CE) núm. 1857/2006, de la Comissió, de 15 de desembre, amb indicació del número de règim d'ajut assignat per la Comissió Europea.
8.8 El DAAM transferirà a l'Institut Català del Crèdit Agrari la dotació pressupostària prevista a la convocatòria per tal que lliuri les quanties dels préstecs concedits amb l'aprovació prèvia de les condicions de les operacions per part d'aquest organisme.
8.9 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o per una decisió de l'Administració, i especialment es pot modificar com a conseqüència del pronunciament de la Comissió Europea sobre l'adequació o la compatibilitat del règim d'ajuts a la normativa comunitària.
En cas que es produeixin modificacions de les inversions previstes en la memòria o en el projecte aprovat, cal que la persona beneficiària del préstec comuniqui la seva intenció de realitzar canvis en el projecte aprovat, amb anterioritat a la realització efectiva, i, llevat que l'òrgan competent per resoldre reconegui implícitament la validesa tècnica i econòmica de les inversions executades, cal que la persona beneficiària del préstec presenti de nou una memòria o un projecte complementari alternatiu que s'ha d'ajustar a la legalitat vigent i a la idoneïtat tècnica, llevat que l'òrgan competent per resoldre reconegui implícitament la validesa tècnica.
—10 Justificació i certificació de les actuacions
10.1 Les persones beneficiàries han de realitzar les actuacions objecte dels ajuts i justificar-les en el termini màxim d'un any, a comptar des de l'endemà de la data de notificació de la concessió del préstec, i ho han de posar en coneixement del DAAM al seu acabament, a fi que es pugui procedir a la certificació i la comprovació dels imports de les actuacions per a les quals s'ha proposat concedir el crèdit corresponent.
10.2 Els serveis competents del DAAM verificaran i comprovaran sobre el terreny les inversions i/o actuacions realitzades, garantirà l'aplicació dels dispositius adients per al control i la supervisió de l'aplicació correcta dels ajuts concedits, així com l'existència de les llicències, els permisos i la inscripció als registres relatius a l'actuació subvencionada i el correcte compliment de la Directiva 2008/120/CE, i/o la Directiva 1999/74/CE, i la Directiva 98/58/CE, un cop finalitzada la inversió.
10.3 La persona beneficiària haurà d'aportar en el moment de la certificació la còpia compulsada de la llicència municipal d'obres expedida i liquidada d'acord amb el cost d'execució d'obra sol·licitada o bé certificat de l'ajuntament, acreditatiu de la seva exempció.
10.4 Les persones beneficiàries hauran de justificar l'import total de la despesa aprovada per a la qual va sol·licitar el préstec, mitjançant documents originals, de les factures o documents comptables de valor probatori equivalent, així com dels justificants de pagament, ja sigui xec nominatiu, transferència bancària o altres d'igual validesa, així com l'extracte bancari que justifiqui el pagament.
Els justificants han d'indicar, amb tota claredat, a quins conceptes del pressupost presentat amb la sol·licitud, es refereixen.
Aquesta documentació s'ha de presentar a l'oficina comarcal o als serveis territorials del DAAM.
10.5 Els òrgans competents del DAAM comprovaran d'ofici el compliment dels requisits per accedir als préstecs, d'acord amb la documentació aportada amb la sol·licitud i la informació disponible en les bases de dades i registres i certificaran que l'activitat i la despesa realitzades estan degudament justificades, o, instaran a la devolució anticipada parcial o total del préstec atorgat.
10.6 Les persones beneficiàries, per a rebre l'import de les subvencions, han d'estar al corrent de les obligacions amb l'administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
10.7 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que s'estableix en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
—11 Invalidació de la resolució d'autorització de concessió i reintegrament de les quantitats percebudes indegudament
11.1 Són causes de nul·litat de la resolució de concessió, les que estableix l'article 36 de la Llei 38/2003, de 17 de novembre, general de subvencions.
11.2 També cal reintegrar les quantitats percebudes i l'interès de demora corresponent des del moment de l'atorgament del préstec fins a la data en què s'acordi el reintegrament, en els casos que estableixen l'article 37 de la Llei 38/2003, de 17 de novembre, i l'article 99 del Decret legislatiu 3/2002, de 24 de desembre.
Així mateix procedirà el reintegrament en el cas d'una decisió de la Comissió Europea que declari la incompatibilitat del règim d'ajuts amb la normativa comunitària.
11.3 El reintegrament de les quantitats percebudes indegudament es regeix pel disposat en el Decret legislatiu 3/2002, de 24 de desembre i per allò que resulti aplicable de la Llei 38/2003, de 17 de novembre, i les normes de desenvolupament.
El procediment de reintegrament es regeix per les disposicions generals sobre procediment administratiu que estableix el títol VI de la Llei 30/1992, de 26 de novembre del règim jurídic de les administracions públiques i el procediment administratiu comú sens perjudici de les especialitats que s'estableixen en la normativa aplicable en matèria de subvencions.
Els òrgans competents del DAAM tenen la facultat d'inspeccionar i controlar la destinació dels préstecs a què fan referència bases reguladores, així com el compliment de les condicions generals i particulars de l'ajut, els requisits, compromisos i, en general, de les finalitats per les quals fou concedida, establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.